《关西行》
宋代·刘攽

关西居人多闭屋，屋底老翁相向哭。县官禁钱钱益轻，百姓无钱食不足。

平时斗粟钱百数，今者千钱人不顾。大家萧条无十金，小家流离半逵路。

忆初铸钱为强国，盗贼无端皆得职。迩来救弊因宽民，盗贼自苦民逾贫。

安得万物皆为铜，阴阳炽炭造化工。铸钱万万大似尺，官定足用民家丰。

作者简介：刘攽bān（1023～1089）北宋史学家，刘敞之弟。字贡夫，一作贡父、赣父，号公非。临江新喻（今江西新余）人，一说江西樟树人。庆历进士，历任曹州、兖州、亳州、蔡州知州，官至中书舍人。一生潜心史学，治学严谨。助司马光纂修《资治通鉴》，充任副主编，负责汉史部分，著有《东汉刊误》等。